GiliGold/VAD_KnessetCorpus huggingface dataset:
אלי אלאלוף: אל תתביישו לקנות שירות מבחוץ, אין מערכת שמספיקה לכל דבר שיש לה לעשות.
אלי אלאלוף: בנושא הזה אני חושב שתוכלו לתת תשובה מדהימה, ואני בטוח ביכולות שלכם לנתח ולהפעיל אחר כך, ולתת מערכת שעומדת לרשות כל אחד מ-56,000 הנכים, שלא ירבו.
אלי אלאלוף: זה הכלי היחיד, גם בשבילכם, לנהל את המערכת, וגם בשביל הנכה לקבל את התשובות להתמודדויות שלו.
אלי אלאלוף: הייתי רוצה לסכם את הדיון בעניין הזה פה.
אלי אלאלוף: אם יש למישהו רעיונות נוספים - לא נקיים את הדיון פה כי זה דיון של שעות.
אלי אלאלוף: זו עבודה של אנשי מקצוע שאף אחד מהם לא פה כדי לעשות את זה.
אלי אלאלוף: אני מציע שתכתבו לאגף השיקום, ואני מטיל עליכם לקבל את החומר, כדי להבהיר לצוות המקצועי שתבחרו ושם יתמודדו עם זה.
אלי אלאלוף: תבואו לפה בעוד שלושה חודשים, נקבל את הדיווח הראשוני של הצוות להקמת מרכזים למיצוי זכויות של נכי צה"ל.
חיים בר: לפני שאציג פה מסמך שמצלם את המצב שדיברת עליו, אדוני היושב-ראש, אני רוצה להגיד שהתהליך מתחיל הרבה יותר מוקדם, וחלק ממנו כבר מתבצע.
חיים בר: למשל, היתה תקופה ארוכה שאנשים הלכו לוועדות רפואיות ולא קיבלו העתק מהפרוטוקול של הדיון בוועדה הרפואית.
חיים בר: השלב השני הוא שאחרי שהוא עובר את הוועדה, את האישור ויושב-ראש הוועדה חותם על זה, הוא מקבל הביתה פלט שאומר: זה הפרוטוקול הרפואי שלך ושם מופיעים סעיפי הליקוי.
חיים בר: לא צריך להתייחס לאדם מול אדם, אלא אם אין שם מה שוועדה יכולה לעשות - וזו בעיה שיוצרת בעיה.
חיים בר: זה לא האחוזים שמופיעים בתקנות הנכים לקביעת אחוזי נכות, אלא נותנים את האחוזים - - -
אלי אלאלוף: תנו את זה לצוות המקצועי.
אלי אלאלוף: זה בדיוק מה שצריך לעשות.
אלי אלאלוף: הצוות המקצועי יביא לך מסמך שאמור להגיד: זה כדאי, זה לא רצוי, זה מעשי.
אלי אלאלוף: זה לא עכשיו, אני לא מספיק חכם לתת תשובה.
חיים בר: אני מסכים.
חיים בר: יש פלט מחשב, ולא משנה מי האיש, שבפלט המחשב כתוב מה סעיף הליקוי שלו ובגין הסעיף הזה, ומה אחוזי הנכות.
חיים בר: אדוני, יש היום פלט מוכן על כל סעיף וסעיף, אני מוכן לתרום אותו - - -
קריאה: מי צריך את זה?
קריאה: נקבל הביתה.
קריאה: זה לא שווה כלום.
קריאה: עשר שנים שומעים את זה.
אלון דהן: אני יושב-ראש הנהלת בית הלוחם ירושלים.
אלון דהן: אני מסכים עם מה שאדוני אמר, אבל אני רוצה להוסיף עוד צד אחד, שאנשים נוטים להתעלם ממנו.
אלון דהן: במשך שנים אנחנו נמצאים בתת מיצוי של זכויותינו.
אלון דהן: המשמעות היא שהזכויות שלנו מתוקצבות והכסף הזה הולך לאנשהו.
אלון דהן: אני רוצה את הכסף הזה חזרה למערכת.
אלי אלאלוף: זו פרשה לוועדת הכספים.
אלון דהן: פרשה מעניינת מאוד, כי הרבה פעמים סעיפים נופלים על תקציב, ואנחנו אומרים איפה נמצא סעיף תקציבי מקביל כדי - - -
אלי אלאלוף: אני אגלה לך כמה אתה צודק.
אלי אלאלוף: בדוח העוני שאלנו כמה כסף לא הגיע לעניים ממוסד אחד - זה היה במיליארדים.
אלי אלאלוף: תלכו לפרוטוקול ותמצאו גם את שם המוסד.
אלון דהן: אני מסכים אתך, אדוני היושב-ראש.
אלון דהן: אנחנו חיים במאה ה-21 ואין אפילו אפליקציה לארגון שלנו.
אלי אלאלוף: חבר'ה, אני מבקש, בואו נרוויח זמן כי לדעתי כל מה שאמרתם ותאמרו זה צודק.
יעקב זכאי: אני מבקש להאיר פן אחר של מיצוי זכויות שלא עלה פה.
יעקב זכאי: חלק נכבד מהזכויות לא מופיע בחוק וגם לא יופיע בהצעת החוק שתעוגן בחקיקה.
יעקב זכאי: היום הן בהוראות מנהליות ומחר הן יהיו בתקנות.
יעקב זכאי: אין חולק שאת כל ההוראות המנהליות צריך לפרסם לציבור, מפרסמים את זה באינטרנט.
יעקב זכאי: אבל מסתבר שבמשרד הביטחון באגף השיקום יש סט הוראות נוסף, חבוי במגירה, שמשמש רק את הפקידים ולנכים אין גישה אליו.
יעקב זכאי: אני מדבר על הוראות שנקראות "תפיסות הפעלה" על-ידי אגף השיקום, שבחלקן סותרת וגורעות מזכויות של נכים שמעוגנות כיום בהוראות המנהליות.
יעקב זכאי: ארגון נכי צה"ל פנה בזמנו וביקש שיפרסמו את תפיסות ההפעלה האלה.
יעקב זכאי: אגף השיקום – בביטוי גס - גלגל אותו מכל המדרגות.
יעקב זכאי: גם אני ביקשתי, ונתנו אותה תשובה: לא ניתן לך אותן.
יעקב זכאי: לשם הגילוי הנאות, הגשתי עתירה לבית המשפט, היא תידון, אני מניח, באוקטובר או בנובמבר.
יעקב זכאי: כך זה יימשך עוד כמה חודשים טובים, עד שתהיינה תקנות.
יעקב זכאי: אגף השיקום פועל לפי תפיסות הפעלה שאינן גלויות לציבור, הנכים אינם יודעים את זכויותיהם ובחלקן הן סותרות וגורעות מזכויות שקיימות היום בהוראות.
יעקב זכאי: אני יכול לתת כמה דוגמאות.
יעקב זכאי: אחת מהן היא החלפת רכב מותאם ברכב מותאם, שצריך להיות במימון מלא ומשרד הביטחון אינו - - -
אלי אלאלוף: עורך דין זכאי, לא ביקשו ממני לעשות שינוי במערכת של משרד הביטחון.
אלי אלאלוף: כרגע אני מתעסק כרגע רק בנושא - - -
יעקב זכאי: אני אתך, אדוני, אבל צריך לפרסם.
אלי אלאלוף: שמעתי אותך, אמרת דברים מאוד קשים, מאוד ברורים.
אלי אלאלוף: אני מבקש: תשאירו לצוות המקצועי לבנות מערך שכולל את כל מה שיש לו, שמשליך על הקצבה, על המענקים ועל ההטבות.
יעקב זכאי: אבל יש משהו שבוער להיום.
אלי אלאלוף: אבל כרגע זה לא לדיון.
אלי אלאלוף: כי בינתיים אני מעלה את הנושאים שלא כלולים לדיון.
אלי אלאלוף: יש עוד זכויות לחברי כנסת.
יעל סלנט: סליחה שאני שואלת, אני באמת לא מצליחה להבין ואני רוצה להבין את ההערה שלך.
יעל סלנט: הפרויקט שאנחנו עושים כאן הוא להעלות את כל הזכאויות הנוספות – אני שמה בצד את הזכאויות מכוח סעיף 43 - בכל הפרקים שהקראנו עד היום לרמת החקיקה.
יעל סלנט: האמירה היא שכל התנאים לקבלת הזכאויות יהיו בתקנות.
יעל סלנט: אז כמו שאני מבינה, אמורה להיות שקיפות מלאה של כל הזכויות האלה במהלך הליך החקיקה, ולכן אני לא מבינה למה בדיוק אתה מתכוון.
יעל סלנט: לא אמור להיות מצב שמשרד הביטחון - - -
יעקב זכאי: אומר לך בדיוק למה אני מתכוון.
אלי אלאלוף: תכתוב לוועדה ונתייחס.
עידן קלימן: אני רוצה להתייחס למה שאמרת לגבי מיצוי זכויות והמרכז שאתה מדבר עליו.
אלי אלאלוף: המרכז או כל יחידה.
עידן קלימן: כל יחידה, בהחלט.
עידן קלימן: אני רוצה לעדכן את אדוני במשהו שקורה בימים אלו, שהוא רלוונטי לאותו חלום שאדוני מציג.
עידן קלימן: ב-2014 היה פסק דין שהשופטת קבעה בו: "מכשולים רבים ניצבים בפני חייל שנפצע בקרב, ובכללם הגשת בקשה להכרה בנכות.
עידן קלימן: לרוב מדובר בנפצע המצוי במצוקה ונדרש למידע וידע כדי לנהל את ההליכים מול קצין התגמולים.
עידן קלימן: כחברה בוועדת נציגות ציבורית, דומני שהאינטרס הציבורי, זכות הגישה לערכאות וכן הרצון לאפשר מיצוי זכויות למי שנפגע ועקב שירותו הצבאי הינם שיקולים רבי ערך בחברה הישראלית ואולי יש מקום בעטים לשקול הרחבה לחוק הסיוע המשפטי על-ידי תיקון התוספת לחוק הסיוע המשפטי.
עידן קלימן: שירות משפטי ללא מבחן כלכלי ניתן בתחום הביטוח הלאומי לפי סעיף 397, מתוך רצון לאפשר מיצוי זכויות בהקשרים שנועדו לתועלת הפרט, וכמובן, מתוך אינטרס הציבור, לטעמי, קל וחומר עת מדובר בהליכים לפי חוק הנכים (תגמולים ושיקום).
עידן קלימן: לפני חודש וגם אתמול נדון בוועדת השרים לחקיקה סיוע משפטי ללא מבחן כלכלי, שהתחיל כהצעת חוק של בצלאל סמוטריץ לטובת נפגעי פעולות האיבה, ואני ביקשתי להוסיף את נכי צה"ל.
עידן קלימן: גם הוצאתי מכתב לכל חברי ועדת השרים לחקיקה, וכמובן, בשל התנגדות משרד האוצר העניין הזה לא נדחה בוועדת השרים אלא הוגש למה שנקרא עיון חוזר.
עידן קלימן: אני חושב, אדוני, שבהתאם למה שאתה אמרת והחזון שלך, שהוא אינטרס ציבורי מספר אחת לתת לנכי צה"ל אפשרות למצות את הזכויות שלהם, אני קורא לאדוני שיפנה לאנשים במשרד האוצר שישקלו את דעתם עוד פעם, כי מה שאדוני מתאר הוא מסע ארוך, וזה הצעד הראשון באותו מסע ארוך - קודם כול החלטה שעורכי דין שיושבים במחלקה לסיוע משפטי יוכלו לסייע לפצועים הצעירים בתחילת דרכם למצות את זכויותיהם.
אלי אלאלוף: זה מאוד מרכזי ונדאג לכלול את זה בחוק שלנו.
אלי אלאלוף: אני רוצה להגיד לכם שיש לי הרבה ביקורת על משרד המשפטים, אבל על הסיוע המשפטי שלהם – רק מחמאות.